
[bookmark: _Hlk193977687]Temeljem članka 23. Statuta Javne ustanove „Zbirka umjetnina Ante i Wiltrude Topić Mimara“ – Muzej Mimara (dalje u tekstu: Muzej) ravnateljica dr. sc. Tajana Pleše raspisuje 


NATJEČAJ
za zasnivanje radnog odnosa

na radnom mjestu: 

ČISTAČ-SPREMAČ – dva (2) izvršitelja (m/ž) u Odjelu za tehničke poslove, koeficijent za obračun plaće 1,06*, na neodređeno vrijeme u punom radnom vremenu, s probnim radom u trajanju do dva (2) mjeseca, mjesto rada Zagreb.


Uvjeti za radno mjesto su: 
- završeno osnovno obrazovanje (razina HKO-a 1)

Opis poslova:
- sprema, čisti i održava red izložbenih, uredskih i drugih prostorija u Muzeju,
- čisti sve površine, podove, stepenice, postamente, te namještaj u Muzeju,
- vodi brigu o ispravnosti sredstava za rad i alatima kojima rukuje te za njih odgovara,
- sudjeluje u održavanju čuvaonice,
- obavlja i druge poslove prema uputama nadređenog voditelja. 

Za radno mjesto kandidat uz pisanu i vlastoručno potpisanu prijavu na natječaj, treba priložiti: 
- životopis, 
- dokaz o državljanstvu (presliku važeće osobne iskaznice ili putovnice ili vojne iskaznice ili domovnice),
- dokaz o stečenoj stručnoj spremi (presliku osnovnoškolske svjedodžbe; strane osnovnoškolske svjedodžbe moraju biti nostrificirane u Republici Hrvatskoj).

- - - - 

*Plaću čini umnožak koeficijenta za obračun plaće radnog mjesta za koje je djelatnik sklopio ugovor o radu i osnovice za obračun plaće sukladno Odluci o visini osnovice za obračun plaće zaposlenicima u javnim službama u 2026. godini (NN 11/26) uvećano za dodatak za radni staž u iznosu 0,5% po godini radnoga staža.

U pisanoj prijavi na natječaj potrebno je navesti i osobne podatke: ime i prezime, datum rođenja, adresu stanovanja, broj telefona, te adresu elektroničke pošte.

Isprave se prilažu u neovjerenom presliku, a prije izbora će kandidat predočiti izvornike.

Na natječaj se mogu ravnopravno prijaviti osobe oba spola, a izrazi u muškom rodu koji se koriste u ovom natječaju uporabljeni su neutralno i odnose se na muške i ženske osobe.

- - - - 

Kandidat koji se poziva na pravo prednosti pri zapošljavanju dostavlja dokumentaciju sukladno posebnim propisima:
1. Za ostvarivanje prava sukladno Zakonu o hrvatskim braniteljima iz domovinskoga rata i članovima njihovih obitelji (NN 121/17, 98/19, 84/21, 156/23) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju.
Popis dokaza za ostvarivanje prava prednosti pri zapošljavanju nalaze se na mrežnoj stranici Ministarstva hrvatskih branitelja Republike Hrvatske https://branitelji.gov.hr/UserDocsImages//NG/12%20Prosinac/Zapošljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf,
1. Za ostvarivanje prava sukladno Zakonu o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 13/03, 148/13, 98/19) kandidat koji u trenutku podnošenja prijave ispunjava uvjete je dužan, uz prijavu na  natječaj, pored dokaza o ispunjavanju traženih uvjeta priložiti i dokaze za ostvarivanje prava prednosti pri zapošljavanju,
2. Za ostvarivanje prava sukladno Zakonu o civilnim stradalnicima iz Domovinskog rata (NN 84/21) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju,
3. Za ostvarivanje prava sukladno Zakonu o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju.

- - - - 

Rok za podnošenje prijava je devet (9) dana od dana objave javnog natječaja na mrežnim stranicama Muzeja Mimara, Hrvatskog zavoda za zapošljavanje, Ministarstva kulture i medija RH.

Prijave se podnose poštom na adresu Javna ustanova „Zbirka umjetnina Ante i Wiltrude Topić Mimara“ – Muzej Mimara, Rooseveltov trg 5, Zagreb, p.p. 391 s naznakom NATJEČAJ ZA RADNO MJESTO (REDNI BROJ). 

Natječaj za zasnivanje radnog odnosa objavljen je na mrežnim stranicama Muzeja Mimara, Hrvatskog zavoda za zapošljavanje te Ministarstva kulture i medija RH.
	
Sve relevantne informacije vezane uz natječaj objavit će se na mrežnoj stranici https://www.mimara.hr/Muzej/ Natje%C4%8Daji%20za%20zapo%C5%A1ljavanje

- - - -

Pravovremenom prijavom smatra se prijava koja je zaprimljena u Muzej Mimara na adresu navedenu u tekstu natječaja u roku za dostavu prijava ili koja je upućena kao preporučena ili obična pošiljka kod ovlaštenih pružatelja poštanskih usluga za koju se nedvojbeno može utvrditi da je poslana u roku, pri čemu se dan predaje pružatelju poštanskih usluga smatra danom predaje Muzeju Mimara.
Potpunom prijavom smatra se prijava koja je vlastoručno potpisana i koja sadrži sve podatke i priloge navedene u javnom natječaju. 

Prijava koja zadovoljava formalne uvjete je prijava koja sadrži dokaze o traženim uvjetima za radno mjesto za koje je raspisan javni natječaj.
Kandidat koji ne podnese pravovremenu i potpunu prijavu ili ne ispunjava formalne uvjete natječaja, bit će o tome obaviješten pisanim putem (e-pošta) te se više ne smatra kandidatom.

S kandidatima koji zadovoljavaju formalne uvjete provest će se provjera znanja, sposobnosti i vještina o kojoj će biti obavješteni na mrežnoj stranici Muzeja Mimara https://www.mimara.hr/Muzej/Natje%C4%8Daji%20za%20 zapo%C5%A1ljavanje te putem e-pošte najkasnije pet (5) dana prije održavanja. 

Ako kandidat ne pristupi provjeri znanja, sposobnosti i vještina smatra se da je povukao prijavu na javni natječaj. 

Obavijest o rezultatima javnog natječaja objavit će se na mrežnoj stranici Muzeja Mimara.

- - - -

Izabrani kandidat pozvat će se zbog utvrđivanja zdravstvene sposobnosti na obavljanje liječničkog pregleda za obavljanje poslova radnog mjesta (na trošak Muzeja Mimara). Neodazivanje na poziv smatra se odustajanjem od zasnivanja radnog odnosa.
- - - -

Javna ustanova „Zbirka umjetnina Ante i Wiltrude Topić Mimara“ – Muzej Mimara će prikupljati i obrađivati osobne podatke navedene u prijavi na natječaj i dokumentaciji dostavljenoj s prijavom, u svrhu odabira kandidata te u tu svrhu dostaviti obavijest o rezultatima javnog natječaja s podacima o imenu i prezimenu te stručnoj spremi izabranog kandidata. Kandidat može u svakom trenutku bez obrazloženja zatražiti prestanak aktivnosti obrade svojih osobnih podataka, a o čemu će mu Muzej Mimara izdati potvrdu. Prikupljeni osobni podaci obradit će se u skladu s važećim propisima (Općom uredbom o zaštiti podataka 2016/679 te Zakonom o provedbi Opće uredbe o zaštiti podataka NN 42/18).


   R a v n a t e l j i c a 


dr. sc. Tajana Pleše

